laion/Wikipedia-Exotic huggingface dataset:
নড়াইল জেলার ইউনিয়ন পরিষদসমূহ

নড়াইল জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা বিভাগের নড়াইল জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। জেলাটিতে ১টি পৌরসভা, ৩টি উপজেলা, ৩৯ টি ইউনিয়ন পরিষদ, ১৮টি ওয়ার্ড, ৪৩টি মৌজা এবং ৬৫১টি গ্রাম রয়েছে। নিম্নে বিস্তারিত তালিকা উল্লেখ করা হল: মাইজপাড়া ইউনিয়ন হবখালি ইউনিয়ন চন্ডিবরপুর ইউনিয়ন আউড়িয়া ইউনিয়ন শাহাবাদ ইউনিয়ন তুলারামপুর ইউনিয়ন শেখহাটী ইউনিয়ন কলোড়া ইউনিয়ন সিঙ্গাশোলপুর ইউনিয়ন ভদ্রবিলা ইউনিয়ন বাঁশগ্রাম ইউনিয়ন বিছালী ইউনিয়ন মুলিয়া ইউনিয়ন নলদী ইউনিয়ন লাহুড়িয়া ইউনিয়ন শালনগর ইউনিয়ন নোয়াগ্রাম ইউনিয়ন লক্ষীপাশা ইউনিয়ন জয়পুর ইউনিয়ন লোহাগড়া ইউনিয়ন দিঘলিয়া ইউনিয়ন মল্লিকপুর ইউনিয়ন কোটাকোল ইউনিয়ন ইতনা ইউনিয়ন কাশিপুর ইউনিয়ন বাবরা হাচলা ইউনিয়ন পুরুলিয়া ইউনিয়ন হামিদপুর ইউনিয়ন মাউলী ইউনিয়ন সালামাবাদ ইউনিয়ন খাশিয়াল ইউনিয়ন জয়নগর ইউনিয়ন কলাবাড়ীয়া ইউনিয়ন বাঐসোনা ইউনিয়ন পহরডাঙ্গা ইউনিয়ন পেড়লী ইউনিয়ন চাঁচুড়ী ইউনিয়ন বড়নাল ইলিয়াছাবাদ ইউনিয়ন পাঁচগ্রাম ইউনিয়ন খান, মোহাম্মদ মহব্বত। "Functioning of Local Government (Union Parishad): Legal and Practical Constraints" [স্থানীয় সরকার (ইউনিয়ন পরিষদ) এর কার্যকারিতা: আইনি এবং ব্যবহারিক সীমাবদ্ধতা] (পিডিএফ)। Democracywatch। ১৭ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মার্চ ২০১২।
গৌরী প্রধান

গৌরী প্রধান হলেন একজন প্রাক্তন মডেল এবং টেলিভিশন অভিনেত্রী। তিনি কুটুম্ব নামক ধারাবাহিকে গৌরী প্রথম মিত্তল, কিউকি সাস ভি কভি বহু থি ধারাবাহিকে নন্দিনী করণ বিরানী, মেরি আশিকি তুমসে হি ধারাবাহিকে ফাল্গুনি হর্ষদ পারেখ এবং তু আশিকি ধারাবাহিকে অনিতা শর্মা চরিত্রে অভিনয়ের জন্য অধিক পরিচিত। গৌরী প্রধান ভারতের জম্মুর জম্মু ও কাশ্মীরে জন্মগ্রহণ করেছেন। তাঁর বাবা মেজর সুভাষ বসুদেব প্রধান একজন অবসরপ্রাপ্ত ভারতীয় সেনা কর্মকর্তা এবং তাঁর মা আশা একজন গৃহিণী। গৌরী তিন ভাই-বোনের মধ্যে দ্বিতীয়; তাঁর বড় ভাই ভরত, একজন পেট্রোকেমিক্যাল ইঞ্জিনিয়ার, অন্যদিকে তাঁর ছোট বোন গীতাঞ্জলি, একজন এমডি। গৌরী তাঁর পরিবারের একমাত্র ব্যক্তি যিনি মডেলিং করেছেন এবং এটিকে তাঁর পেশা হিসাবে বেছে নিয়েছেন। তাঁর বাবার চাকরি সূত্রে তিনি তাঁর শৈশবে সারা দেশে ভ্রমণ করেছেন। যার ফলস্বরূপ, তিনি বিভিন্ন বিদ্যালয়ে পড়াশোনা করেছিলেন, তাদের মধ্যে একটি ছিল উধমপুরের কারমেল কনভেন্ট স্কুল। তাঁর বাবার অবসর গ্রহণের পর, তাঁর পরিবার পুনেতে (মহারাষ্ট্র) স্থায়ীভাবে বসবাস শুরু করেছিল, যেখানে তিনি বিএসসি (ইলেক্ট্রনিক্স) কোর্সের জন্য স্যার পরশুরামভাও কলেজ থেকে পড়াশোনা করেন। পরে তিনি লন্ডন বিশ্ববিদ্যালয়ের অধিভুক্ত একটি প্রতিষ্ঠান থেকে মনোবিজ্ঞানের একটি কোর্সে ভর্তি হন। হায়দরাবাদে সাবানের একটি বিজ্ঞাপনের শুটিং করার সময় তাঁর ভবিষ্যত স্বামী হিতেন তেজওয়ানির সাথে তাঁর সাক্ষাৎ হয়েছিল। পরবর্তীতে, তাঁরা টেলিভিশন ধারাবাহিক কুটুম্ব এর সেটে মিলিত হন এবং কাকতালীয়ভাবে উক্ত ধারাবাহিকে প্রধান জুটির চরিত্রে অভিনয় করেছিলেন। পর্দার রসায়ন তাঁদের সম্পর্কে এক নতুন মোড় আনে এবং অবশেষে তাঁরা ডেটিং শুরু করেন। আরেকটি টেলিভিশন ধারাবাহিক কিউকি সাস ভি কভি বহু থি-তে প্রেমিক করণ এবং প্রেমিকা নন্দিনী চরিত্রে অভিনয় করার সময়, তাঁরা বিবাহ করার সিদ্ধান্ত নিয়েছিলেন। দুই বছর সম্পর্কের পরে, তাঁরা ২০০৪ সালের ২৪শে এপ্রিল তারিখে পুনের সান-এন-স্যান্ড হোটেলে আয়োজিত একটি অনুষ্ঠানে মহারাষ্ট্রীয় রীতিনীতি অনুসারে বিয়ে করেন, সেখানে প্রায় ৪০-৫০ জন অতিথি উপস্থিত ছিলেন। এর পরেই তাঁরা মধুচন্দ্রিমার জন্য থাইল্যান্ডের কো সামুইতে গিয়েছিলেন। ২০০৪ সালের ৯ই মে তারিখে, তাঁদের অভ্যর্থনার অনুষ্ঠানে জুহুর আর্মি ক্লাবে ৪০০ জনের বেশি অতিথি উপস্থিত হয়েছিলেন। ২০০৯ সালের ১লা নভেম্বর তারিখে, মুম্বইয়ের বান্দ্রার লীলাবতী হাসপাতালে গৌরী যমজ সন্তান,- এক পুত্র এবং কন্যা সন্তানের মা হন। "Gauri Pradhan Tejwani's Height, Age, Serials, Personal Life, Biography"। ৩০ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।  "Biography of Gauri Pradhan:About Gauri"। ১৭ সেপ্টেম্বর ২০১৩ তারিখে মূল থেকে আর্কাইভ করা।  "Gauri Pradhan"। ১৭ ডিসেম্বর ২০১৪ তারিখে মূল থেকে আর্কাইভ করা।  "Jodi no 1: Gauri Pradhan and Hiten Tejwani"। shaaditimes। ১২ মে ২০২০ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।  "Celeb Love Story: Gauri & Hiten Tejwani"। iDiva Trendspotter। ৩০ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১০।  "Gauri and Hiten"। ১৭ ডিসেম্বর ২০১৪ তারিখে মূল থেকে আর্কাইভ করা।  "Hiten and Gauri blessed with Twins"। Gaea Times। সংগ্রহের তারিখ ১১ নভেম্বর ২০০৯।  ইন্টারনেট মুভি ডেটাবেজে গৌরী প্রধান (ইংরেজি)
সাক্ষরতার হার অনুযায়ী পশ্চিমবঙ্গের জেলাগুলির তালিকা

তালিকাটি ভারতের পশ্চিমবঙ্গ রাজ্যের জেলাগুলির একটি তালিকা যা ২০১১ সালের জনগণনার অস্থায়ী তথ্য অনুসারে সাক্ষরতার হারের সাথে স্থান পেয়েছে। পশ্চিমবঙ্গের সাক্ষরতার হার ৭৬.২৬%, যা জাতীয় গড় ৭৪.০৪% এর থেকে বেশি। ২০১১ সালের জনগণনা অনুসারে, ভারতের ৩৬টি রাজ্য এবং কেন্দ্রশাসিত অঞ্চলগুলির মধ্যে সাক্ষরতার হারের দিক দিয়ে পশ্চিমবঙ্গ ২০ তম। সাক্ষরতার হার অনুসারে ভারতীয় রাজ্যগুলি "Provisional Population Totals Paper 1 of 2011 : West Bengal"। Statement-4 Ranking of Districts by Literacy Rate in 2001 and 2011। Office of the Registrar General and & Census Commissioner, India, Ministry of Home Affairs, Government of India। সংগ্রহের তারিখ ২০১২-০৬-২০।  "Ranking of states and union territories by literacy rate: 2011" (পিডিএফ)। Government of India।
সনথ কালুপেরুমা

সনথ মোহন সিলভা কালুপেরুমা (সিংহলি: සනත් කලුපෙරුම; জন্ম: ২২ অক্টোবর, ১৯৬১) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৪ থেকে ১৯৮৮ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি অফ ব্রেক বোলিংয়ে পারদর্শী ছিলেন সনথ কালুপেরুমা। কলম্বোর নালন্দা কলেজে সনথ কালুপেরুমা অধ্যয়ন করেছেন। ব্লুমফিল্ড ক্রিকেট ও অ্যাথলেটিক ক্লাবের পক্ষে খেলেন। শীর্ষসারির ব্যাটসম্যান হিসেবে ব্যাটিং উদ্বোধনে নামতেন ও স্পিন বোলিংয়ে দক্ষ ছিলেন। এছাড়াও স্লিপ বা গালি অঞ্চলে ফিল্ডিং করতেন। ১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত সনথ কালুপেরুমা’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেটে অংশগ্রহণ করলেও নিজেকে এ পর্যায়ের ক্রিকেটের সাথে তাল মেলাতে হিমসিম খান। সমসাময়িক পর্যায়ে শ্রীলঙ্কা দলে খেলোয়াড়দের যোগ্যতা ও দৃঢ় প্রতিজ্ঞাবদ্ধ খেলোয়াড়দের অনুসন্ধান করছিল দল নির্বাচকমণ্ডলী। অনূর্ধ্ব-২৩ দলে চমকপ্রদ সাফল্যের স্বীকৃতিস্বরূপ তাকে জাতীয় দলে খেলার জন্যে আমন্ত্রণ জানানো হয়। সমগ্র খেলোয়াড়ী জীবনে চারটিমাত্র টেস্ট ও দুইটিমাত্র ওডিআইয়ে অংশগ্রহণ করেছেন সনথ কালুপেরুমা। ৯ মার্চ, ১৯৮৪ তারিখে ক্যান্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৮৮ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। নিউজিল্যান্ডের বিপক্ষে অভিষেক ঘটা ঐ টেস্টে তিন নম্বরে ব্যাটিংয়ে নামেন। তবে, আশানুরূপ খেলতে ব্যর্থ হন। বল হাতে নিয়ে অফ স্পিন বোলিংয়ে ২/১৭ বোলিং পরিসংখ্যান গড়েন। সিরিজের তিন টেস্টের সবকটিতেই অংশ নেন তিনি। কিন্তু অংশগ্রহণকৃত ছয় ইনিংসে একবারের জন্যেও ৩০ রানের কোটা অতিক্রম করতে ব্যর্থ হয়েছিলেন। প্রায় চার বছর পর পুনরায় জাতীয় দলে খেলার জন্যে আহুত হন। তবে, আঘাতের কারণে এ সুযোগের সদ্ব্যবহার করতে পারেননি তিনি। ১৯৮৯ সালে অস্ট্রেলিয়ার মেলবোর্নে অভিবাসিত হন। সেখানে তিনি জেলা পর্যায়ের ক্রিকেট খেলায় অংশ নিতেন। পরবর্তীতে মাউন্ট ওয়াভার্লি সি. সি. দলের অধিনায়কের দায়িত্ব পালনসহ বেসাইড ক্লাব চেল্টেনহাম ও কীসবোরা সি. সি.কে প্রশিক্ষণ দিতেন। তার জ্যেষ্ঠ ভ্রাতা ললিত কালুপেরুমা শ্রীলঙ্কার ক্রিকেটের ইতিহাসের প্রথম টেস্টে প্রতিনিধিত্ব করেছেন। Aravinda the greatest Sri Lankan batsman – Sanath Kaluperuma রোহন জয়সেকরা জয়ন্ত অমরসিংহে শ্রীলঙ্কান টেস্ট ক্রিকেটারদের তালিকা ১৯৮১-৮২ ইংল্যান্ড ক্রিকেট দলের শ্রীলঙ্কা সফর শ্রীলঙ্কান একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে সনথ কালুপেরুমা (ইংরেজি) ক্রিকেটআর্কাইভে সনথ কালুপেরুমা (সদস্যতা প্রয়োজনীয়) (ইংরেজি) Launching a series of articles 'Cricket step by step with Nelson Mendis
শ্রীলঙ্কার এক্সপ্রেসওয়ে

শ্রীলঙ্কায় বর্তমানে দেশের দক্ষিণাঞ্চলে পরিষেবা প্রদানকারী ১৫০ কিলোমিটারের (৯৩ মাইল) বেশি এক্সপ্রেসওয়ে রয়েছে। ই০১ এক্সপ্রেসওয়ের (দক্ষিণী এক্সপ্রেসওয়ে) প্রথম পর্যায়টি ২০১১ সালে খোলা হয়। শ্রীলঙ্কার প্রথম এক্সপ্রেসওয়েটি ছিল ৯৯.৩ কিলোমিটার (৫৯.২ মাইল) দীর্ঘ। দক্ষিণী এক্সপ্রেসওয়ের দ্বিতীয় পর্যায়টি ২০১৪ সালে খোলা হয় এবং এটি মাতারা পর্যন্ত প্রসারিত হয়। ২৫.৮ কিলোমিটার (১৬.০ মাইল) দীর্ঘ ই০৩ এক্সপ্রেসওয়ে (কলম্বো-কাতুনায়াকে এক্সপ্রেসওয়ে) ২০১৩ সালে চালু হয় এবং এটি শ্রীলঙ্কার বৃহত্তম শহর কলম্বোকে বান্দরানাইকে আন্তর্জাতিক বিমানবন্দরের সাথে সংযুক্ত করে। আউটার-সার্কুলার এক্সপ্রেসওয়ে নামে পরিচিত সর্বশেষতম এক্সপ্রেসওয়েটি কডুওয়েলা থেকে কোটাওয়া পর্যন্ত বিস্তৃত এবং এই এক্সপ্রেসওয়েটি কলম্বো-মাতারা এক্সপ্রেসওয়ের সাথে কলম্বো-কাতুনায়াকে এক্সপ্রেসওয়ে যুক্ত করে। পথচারী, সাইকেল, মোটরসাইকেল, তিন চাকার গাড়ি এবং ট্র্যাক্টরকে এক্সপ্রেসওয়েতে প্রবেশের অনুমতি নেই। ২০১৯ সালের মধ্যে নেটওয়ার্কটি ৩৫০ কিলোমিটার (২২০ মাইল) প্রসারিত হয়। আইটিএস (ইন্টেলিজেন্ট ট্রান্সপোর্টেশন সিস্টেম) ব্যবস্থা বর্তমানে স্থাপন করা হচ্ছে। কলম্বো-কাতুনায়েকে এক্সপ্রেসওয়ে ব্যবস্থাটি কার্যকর রয়েছে। দক্ষিণী এক্সপ্রেসওয়েতে ইটিসি ইলেকট্রনিক টোল সংগ্রহ ব্যবস্থাগুলি স্থাপন করা হচ্ছে। অন্যান্য প্রস্তাবিত মহাসড়ক - দক্ষিণ এক্সপ্রেসওয়েকে অরুগাম বে পর্যন্ত, উত্তর এক্সপ্রেসওয়েকে জাফনা পর্যন্ত এবং কলম্বো থেকে অ্যাথুরুগরিয়া পর্যন্ত উত্তোলিত মহাসড়ক প্রসারিত করা হয়েছে। "EOM&M Division"। www.exway.rda.gov.lk (ইংরেজি ভাষায়)। সংগ্রহের তারিখ ২০১৭-০৫-১৩।
ডন প্রিঙ্গল

ডোনাল্ড জেমস প্রিঙ্গল (ইংরেজি: Don Pringle; জন্ম: ১ মে, ১৯৩২ - মৃত্যু: ৪ অক্টোবর, ১৯৭৫) ম্যানচেস্টারের প্রেস্টউইচ এলাকায় জন্মগ্রহণকারী ইংরেজ বংশোদ্ভূত কেনীয় আন্তর্জাতিক ক্রিকেটার ছিলেন। কেনিয়া ক্রিকেট দলের অন্যতম সদস্য ছিলেন তিনি। ১৯৭৫ সালে সংক্ষিপ্ত সময়ের জন্যে কেনিয়ার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতে মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন ডোনাল্ড প্রিঙ্গল নামে পরিচিত ডন প্রিঙ্গল। সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ডোনাল্ড প্রিঙ্গল। কোন প্রথম-শ্রেণীর ক্রিকেট খেলায় অংশগ্রহণ করেননি তিনি। ১১ জুন, ১৯৭৫ তারিখে লিডসে ক্রিকেট বিশ্বকাপের উদ্বোধনী আসরের খেলায় ভারত দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৪ জুন, ১৯৭৫ তারিখে বার্মিংহামে স্বাগতিক ইংল্যান্ড দলের বিপক্ষে সর্বশেষ ওডিআইয়ে অংশ নেন তিনি। এটিই তার একমাত্র ওডিআইয়ে অংশগ্রহণ ছিল। পূর্ব আফ্রিকা আইসিসি’র পূর্ণাঙ্গ সদস্য না হওয়ায় কোন টেস্টে অংশগ্রহণ করার সুযোগ পাননি। ১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে পূর্ব আফ্রিকার পক্ষে দুইটি একদিনের আন্তর্জাতিকে অংশগ্রহণ করেছিলেন তিনি। আঘাতের কারণে নিউজিল্যান্ডের বিপক্ষে উদ্বোধনী খেলায় অংশ নিতে পারেননি। ব্যক্তিগত জীবনে বিবাহিত ছিলেন ডোনাল্ড প্রিঙ্গল। তার পুত্র ডেরেক প্রিঙ্গল কেমব্রিজ বিশ্ববিদ্যালয়, এসেক্স ও ইংল্যান্ড দলে খেলেছেন এবং দ্য ডেইলি টেলিগ্রাফে ক্রিকেট সংবাদদাতার কাজ করেছেন। ১৯৫০-এর দশকের শেষদিকে ল্যান্ডস্কেপ পরামর্শক হিসেবে কেনিয়ায় চলে যান ও সতেরো বছর কাজ করেন। ডন ফাস্ট মিডিয়াম বোলিং করতেন। ৪৩ বছর বয়সে পূর্ব আফ্রিকার তিন খেলার দুইটিতে অংশ নেন। বোলিং উদ্বোধন করলেও কোন উইকেটের সন্ধানে পাননি তিনি। লিমুরুতে অনুষ্ঠিত খেলায় ৬/১৬ বোলিং পরিসংখ্যান গড়েন। বাড়ি ফেরার পথে গাড়ি দূর্ঘটনার কবলে পড়েন। ৪ অক্টোবর, ১৯৭৫ তারিখে বছর বয়সে কেনিয়ার নাইরোবি’র কাছাকাছি এলাকায় নিহত হন তিনি। Bateman, Colin (১৯৯৩)। If The Cap Fits। Tony Williams Publications। পৃষ্ঠা 134–135। আইএসবিএন 1-869833-21-X।  ক্রিস প্রিঙ্গল মেরিক প্রিঙ্গল খুন হওয়া ক্রিকেটারদের তালিকা ১৯৭৫ ক্রিকেট বিশ্বকাপ দলসমূহ আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে ডন প্রিঙ্গল (ইংরেজি) ক্রিকেটআর্কাইভে ডন প্রিঙ্গল (সদস্যতা প্রয়োজনীয়) (ইংরেজি) টেমপ্লেট:East Africa Squad 1975 Cricket World Cup
কাজী আজহার আলী

কাজী আজহার আলী (মৃত্যু ১৫ ডিসেম্বর ২০০৯) ছিলেন একজন বাংলাদেশি শিক্ষাবিদ ও সচিব। তিনি বাংলাদেশ ইউনিভার্সিটির প্রতিষ্ঠাতা চেয়ারম্যান ও অবৈতনিক উপাচার্য ছিলেন এবং মোহাম্মদপুর প্রিপারেটরি স্কুল এন্ড কলেজ প্রতিষ্ঠা করেন। ২০০৬ সালে বাংলা একাডেমি তাকে সম্মানসূচক ফেলোশিপ প্রদান করে। তিনি বাংলাদেশ মেডিকেল কলেজের সদস্য ও হার্ট ফাউন্ডেশনের সহ-সভাপতি ছিলেন। কাজী আজহার বাগেরহাটের ফকিরহাটস্থ সৈয়দ মহল্লায় জন্মগ্রহণ করেন। শিক্ষা জীবনে ঢাকা বিশ্ববিদ্যালয় থেকে স্নাতকোত্তর সম্পন্ন করে ১৯৫৬ সালে শিক্ষকতা পেশায় যোগদান করেন। পরে তিনি কেমব্রিজ বিশ্ববিদ্যালয় এবং হার্ভার্ড থেকে উচ্চতর শিক্ষা গ্রহণ করেন। কাজী আজহার ১৯৫৮ সালে পাকিস্তান সিভিল সার্ভিসে যোদদান করেন। কার্মজীবনে তিনি রাজবাড়ী মহকুমা প্রশাসক, কুমিল্লা ও রংপুর জেলার অতিরিক্ত জেলা প্রশাসক, বাংলাদেশ পল্লী উন্নয়ন একাডেমীর মহাপরিচালক, বাংলাদেশ বিদ্যুৎ উন্নয়ন বোর্ড এবং বাংলাদেশ চা বোর্ডের চেয়ারম্যানের দায়িত্বও পালন করেন। ১৯৭১ সালে বাংলাদেশ স্বাধীনতা লাভের পর তিনি বাংলাদেশের পাঁচটি মন্ত্রণালয়ে ভিন্ন ভিন্ন সময় সচিব পদে কর্মরত ছিলেন। ভাষা আন্দোলনসহ বিভিন্ন গণ আন্দোলনে সক্রিয়ভাবে অংশ নেন এবং বাংলাদেশের স্বাধীনতা যুদ্ধেও অবদান রাখেন। তিনি বেশ কিছু গ্রন্থ রচনা করেন। তার রচিত উল্লেখযোগ্য গ্রন্থের মধ্যে রয়েছে: স্মৃতির পাতা থেকে তিনকাল ইতিহাসের অলিগলি (১৯৯০) আমার দেখা একুশে বাংলাদেশে জেলা প্রশাসক কাজের ফাঁকে ফাঁকে (২০০২) সেই সব দিনগুলি ঝড়ো হাওয়ার মাঝে মুক্তিযুদ্ধে আরেক ফ্রন্ট কাজী আজহার ২০০৯ সালের ১৫ ডিসেম্বর বাংলাদেশ মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। "কাজী আজহার আলী"। প্রথম আলো। সংগ্রহের তারিখ ১১ মার্চ ২০২০।  কাজী আজহার আলী রচিত ইতিহাসের অলিগলি (১৯৯০) গ্রন্থের লেখক পরিচিতি দ্রষ্টব্য "আজ কাজী আজহার আলীর মৃত্যুবার্ষিকী"। সমকাল। ১৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।
পুণ্য শ্রীনিবাস

পুণ্য শ্রীনিবাস (তামিল: புண்ய ஸ்ரீநிவாஸ்) ভারতের একজন পেশাদার বীণা বাদক এবং কণ্ঠশিল্পী। তিনি মাত্র ৬ বছর বয়স থেকেই সংগীত একাডেমি থেকে শ্রীমতি জয়লক্ষ্মীর নিকট থেকে সংগীতে দীক্ষিত হয়েছিলেন এবং এর পরে তিনি বিদূষী শ্রীমতি কমলা আসওয়াত্মার কাছ থেকে বীণা বাজানোর প্রশিক্ষণ নেন। শ্রীমতি কমলা আসওয়াত্মা হলেন খ্যাতিমান বীণা বাদক ই. গায়ত্রির মা। পুণ্য শ্রীনিবাস বর্তমানে সংগীত কলা আচার্য সুগুনা ভারদাচারীর কাছ থেকে কর্ণাটকীয় সংগীতের উন্নত দিকগুলি শিক্ষা গ্রহণ করছেন। তিনি ড. অগাস্টাইন পল এর মাধ্যমে পাশ্চাত্য শাস্ত্রীয় সংগীতের সংস্পর্শে আসেন। তাঁর স্বামী ডি. এ. শ্রিনিবাস একজন প্রতিভাবান মৃদাঙ্গম বাদক, তাঁর স্বামী সাধারণত তাঁর সংগীতানুষ্ঠানে তাঁর সাথে থাকেন। তিনি ২০ বছর বয়সে অল ইন্ডিয়া রেডিওর একজন 'এ' গ্রেড শিল্পী হিসাবে অন্তর্ভুক্ত হন। ভারতের চেন্নাইয়ের সমস্ত প্রধান সভায় তিনি পরিবেশনা করেন, এছাড়াও তিনি হায়দরাবাদ, ত্রিবান্দ্রম, বেঙ্গালুরু, বোম্বে, দিল্লি, কলকাতা এবং বিদেশে ইউরোপ, বেলজিয়াম, মার্কিন যুক্তরাষ্ট্র, সিঙ্গাপুর, নিউ ইয়র্ক, লন্ডন, দুবাই, ফ্রান্স, ইসরায়েল এবং জেরুজালেম এর মতো দেশে ও শহরে তার প্রদর্শনী প্রসারিত করেছিলেন। তিনি জর্জ হ্যারিসনের প্রযোজনায় তাঁর অ্যালবাম চ্যান্টস-এ বিশ্বখ্যাত সেতার সঙ্গীতের রচয়িতা পণ্ডিত রবি শঙ্করের সাথে পরিবেশনা করেছেন। তিনি বিখ্যাত ভারতীয় তবলা বাদক ওস্তাদ জাকির হুসেইন, ব্রিটিশ সঙ্গীতজ্ঞ জন ম্যাকলাফ্লিন, আমেরিকান জাজ শিল্পী ম্যাথিউ গ্যারিসন এবং ভারতীয় ম্যান্ডোলিন বাদক ইউ. শ্রিনিবাসের সাথেও যৌথ পরিবেশনা করেছেন। তিনি তাঁর গজল অ্যালবামগুলিতে গায়ক হরিহরণের পক্ষেও পরিবেশনা করেছেন এবং তাদের একটি অ্যালবাম কলোনিয়াল কাজিনের জন্য পরিবেশনা করেছেন। আজ অবধি তিনি বীণা বাদক হিসাবে ৫০০০ রেকর্ডিং প্রকাশ করেছেন। তিনি তার বহুমুখী প্রতিভা এবং দ্ব্যর্থহীনতার জন্যও পরিচিত, এবং সম্প্রতি বেহালা বাদক ভি. এস. নরসিমহানের সাথে বাচের দ্বৈত বেহালা কনসার্টও করেছেন। তিনি এশিয়ার বিভিন্ন অঞ্চলের মহিলা শিল্পীদের অংশ গ্রহণে ধারণাগত জাপানি অ্যালবাম 'এশিয়ান মুজে' এর জন্য একটি সুরও রচনা করেছেন। তাঁর ব্যান্ড পঞ্চজন্যম এর মাধ্যমে তিনি বীণায় বিভিন্ন জনপ্রিয় সংগীতের ধারা নিয়ে এসেছেন। তিনি "বীণা ইন বীণা" নামে একটি অ্যালবাম প্রকাশ করেছিলেন যেখানে ভারতীয় সঙ্গীত উপকরণ বীণাকে ভিন্ন মাত্রা দিয়েছিল এবং তা বিশ্বব্যাপী জনপ্রিয় হয়ে ওঠে। তিনি এই অ্যালবামটিকে অনুসরণ করে "সাউন্ড অফ সোয়ান" নামে আরেকটি অ্যালবাম প্রকাশ করেছিলেন। https://web.archive.org/web/20120110082602/http://punyasrinivas.com/beginnings https://web.archive.org/web/20120126041300/http://punyasrinivas.com/bio https://web.archive.org/web/20120306033120/http://punyasrinivas.com/growth Punya Srinivas official website The Hindu : Arts / Music : Great musical sensitivity ওয়েব্যাক মেশিনে আর্কাইভকৃত ২৬ অক্টোবর ২০১২ তারিখে The Hindu : Friday Review Chennai / Music : Many meditative moments ওয়েব্যাক মেশিনে আর্কাইভকৃত ২৯ জুন ২০০৯ তারিখে The Hindu : Friday Review Chennai / Columns : 'I go by the music, not the musician' ওয়েব্যাক মেশিনে আর্কাইভকৃত ৩ আগস্ট ২০০৯ তারিখে
অদিতি শর্মা

অদিতি শর্মা (জন্ম: ৪ সেপ্টেম্বর ১৯৯৭) হলেন একজন ভারতীয় অভিনেত্রী, যিনি জি টিভিতে প্রচারিত ধারাবাহিক নাটক কালিরেঁ-এ মীরা ধিংরা এবং স্টার প্লাসে ইয়ে জাদু হে জিন কা!-এ রোশনী আহমেদ চরিত্রে অভিনয় করার জন্য সুপরিচিত। অদিতি ১৯৯৭ সালের ৪ঠা সেপ্টেম্বর তারিখে ভারতের নতুন দিল্লিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি উচ্চতর শিক্ষা অর্জনের লক্ষ্যে হাঁসরাজ মডেল স্কুলে ভর্তি হয়েছিলেন। তিনি নতুন দিল্লির বিবেকানন্দ ইন্সটিটিউট অব প্রফেশনাল স্টাডিজ হতে সাংবাদিকতায় ডিগ্রি অর্জন করেছেন। অ্যামাজন ফ্যাশন উইক ইন্ডিয়ায় একজন মডেল হিসেবে উপস্থিত হওয়ার মাধ্যমে তিনি মডেল হিসেবে তার কর্মজীবন শুরু করেছিলেন। অদিতি জি টিভিতে প্রচারিত ধারাবাহিক নাটক কালিরেঁ-এ মীরা ধিংরা চরিত্রে অভিনয়ের মধ্য দিয়ে টেলিভিশন জগতে যাত্রা শুরু করেন, উক্ত ধারাবাহিকে তিনি অরিজিৎ তানেজার বিপরীতে অভিনয় করেছেন। ২০১৯ সালে, তিনি কালার্স টিভিতে প্রচারিত নাগিন ৩-এ শিভলী সিংয়ের চরিত্রে অভিনয় করেছেন। ২০১৯ সাল থেকে, তিনি স্টার প্লাসে প্রচারিত ধারাবাহিক নাটক ইয়ে জাদু হে জিন কা!-এ রোশনী আহমেদ চরিত্রে অভিনয় করছেন, যেখানে তিনি বিক্রম সিং চৌহানের বিপরীতে অভিনয় করছেন। হিন্দি টেলিভিশন অভিনেত্রীদের তালিকা ভারতীয় টেলিভিশন অভিনেত্রীদের তালিকা "Kaleerein actor Aditi Sharma: Arjit Taneja is a sweet co-star, who keeps boosting my confidence on set"। IndianExpress। ৬ ফেব্রুয়ারি ২০১৮। সংগ্রহের তারিখ ২৩ ডিসেম্বর ২০১৯।  "A FEW NOTEWORTHY ALUMNI OF HANRAJ MODEL SCHOOL" (পিডিএফ)। hansrajmodelschool.org। সংগ্রহের তারিখ ২৩ ডিসেম্বর ২০১৯।  "Theme: Explore Your Curiosity"। TED। ২৭ জানুয়ারি ২০১৯। সংগ্রহের তারিখ ২৩ ডিসেম্বর ২০১৯।  "Aditi Sharma gets candid about her debut show Kaleerein"। Mumbai Live। ২০১৮। ২৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৯।  "Naagin 3: Mahir to get married again, Bride is new entry Aditi Sharma!"। ABP News। ১২ জানুয়ারি ২০১৯। সংগ্রহের তারিখ ২৩ ডিসেম্বর ২০১৯।  "Aditi Sharma and Vikram Singh Chauhan talk about their chemistry on Yehh Jadu Hai Jinn Ka"। www-timesnownews-com.cdn.ampproject.org। সংগ্রহের তারিখ ২০১৯-১২-২৭।  "This is how Kaleerein's Meera aka Aditi Sharma spends her day"। India Today (ইংরেজি ভাষায়)। সংগ্রহের তারিখ ২০১৯-১২-২৭।  "Naagin 3: Aditi Sharma's entry to bring in a new twist in Bela and Mahir's lives"। Pinkvilla। ২৬ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।  "Here s how the lead pair of Yehh Jadu Hai Jinn Ka was moved by the beauty of Pataudi Palace"। Mid-day (ইংরেজি ভাষায়)। সংগ্রহের তারিখ ২০১৯-১২-২৭।  ইন্টারনেট মুভি ডেটাবেজে অদিতি শর্মা (ইংরেজি) ইন্সটাগ্রামে অদিতি শর্মা ফেসবুকে অদিতি শর্মা
দ্বারকা এক্সপ্রেসওয়ে

উত্তরাঞ্চলীয় পেরিফেরাল রোড বা এনএইচ ২৪৮-বিবি, সাধারণত দ্বারকা এক্সপ্রেসওয়ে নামে পরিচিত, এটি একটি ২৭.৬ কিলোমিটার (১৭.১ মাইল) দীর্ঘ, নির্মাণাধীন, ৮-লেনের, দ্বারকাকে হরিয়ানার গুরুগ্রামের সাথে সংযুক্তকারী নিয়ন্ত্রিত-প্রবেশ অধিকার যুক্ত মহাসড়ক। এক্সপ্রেসওয়েটি দিল্লির মহিপালপুরের শিবমুর্তিতে এনএইচ-৮৮ (পুরাতন এনএইচ-৮) এর কিমি ২০ থেকে যাত্রা করবে এবং হরিয়ানায় গুরুগ্রামের খেরকি দৌলা টোল প্লাজার নিকটে এনএইচ-৪৮ এর কিলোমিটার ৪০ এ শেষ হবে। এটি এনপিআর দ্বারা দিল্লি এবং গুরুগ্রামের মধ্যে বিকল্প সড়ক সংযোগ হিসাবে পরিকল্পনা করা হয় এবং আশা করা হচ্ছে যে দিল্লী-গুড়গাঁও এক্সপ্রেসওয়েতে ট্র্যাফিক পরিস্থিতি সহজ করবে। প্রথমদিকে এক্সপ্রেসওয়েটি ১৮ কিলোমিটার (১১ মাইল) দীর্ঘ করার পরিকল্পনা করা হয় এবং এটি ২০১২ সালের মধ্যে উন্মুক্ত হওয়ার কথা ছিল, তবে জমি অধিগ্রহণের সমস্যা প্রকল্পকে বিলম্বিত করে। Behl, Abhishek (২০১৬-০৬-০৪)। "NHAI inspects Dwarka e-way, Shiv Murti to be the zero point"। Hindustan Times। ২০১৬-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৭-১০-২১।  Kumar, Ajay (২০১২-১০-০৩)। "Delay in work on Northern Peripheral Road adds to commuter's woes on Delhi-Gurgaon expressway"। India Today (ইংরেজি ভাষায়)। ২০১৭-০৩-০৮ তারিখে মূল থেকে আর্কাইভ করা। সংগ্রহের তারিখ ২০১৭-১০-২১।  Tiwari, Sandali (১৯ অক্টোবর ২০১৫)। "Hardlook: Dwarka Expressway's seven-year hitch"। Indian Express (ইংরেজি ভাষায়)। ২৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১৭।  প্রবেশদ্বার:  সড়ক দিল্লি ভারত
মেন্দিপুর ইউনিয়ন

মেন্দিপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি। উত্তরে মোহনগঞ্জ উপজেলার সুয়াইর ইউনিয়ন। দক্ষিণে মদন উপজেলার গোবিন্দশ্রী ইউনিয়ন শিক্ষার হার : শিক্ষা প্রতিষ্ঠান ১,উকিল মুন্সী:প্রখ্যাত বাউল সাধক ও কবিয়াল। ২, মোহাম্মদ হাদিস উদ্দিন: বাংলাদেশ পুলিশের প্রাক্তন মহাপরিদর্শক ও রাষ্ট্রদূত। ৩, আব্দুস সাত্তার: মরমী বাউল সাধক ও কবিয়াল। 'বর্তমান চেয়ারম্যান-আবু হাকিম । ময়মনসিংহ বিভাগ নেত্রকোণা জেলা "মেন্দিপুর ইউনিয়ন"। বাংলাদেশ জাতীয় তথ্য বাতায়ন। ১৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২০।  "খালিয়াজুড়ি উপজেলা"। বাংলাপিডিয়া। ৯ ফেব্রুয়ারি ২০১৫। সংগ্রহের তারিখ ১১ মার্চ ২০২০।
চাকুয়া ইউনিয়ন

চাকুয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি। এর আয়তন ১৮৯৮৭.৯৯ হেক্টর বা ≈ ১৮৯.৮৮ বর্গকিলোমিটার। গ্রাম ১৪টি, ওয়ার্ড ৯টি । [১] বল্লী লেপসিয়া শালদীঘা ফতুয়া চাকুয়া ফরিদপুর হারারকান্দি রানিচাপুর ছমিরপুর দাউদপুর মুকিমপুর পাতরা হাতিলা জনসংখ্যা ও আয়তনে উভয় দিক থেকে সবচেয়ে বড় গ্রাম বল্লী। আবার জনসংখ্যায় সবচেয়ে ছোট গ্রাম ছমিরপুর এবং আয়তনে সবচেয়ে ছোট গ্রাম হাতিলা।শান্তিপূর্ণ গ্রাম হচ্ছে শালদীঘা। শিক্ষার হার : শিক্ষা প্রতিষ্ঠান শালদীঘা গোপাল গোপীনাথ সরকারী উচ্চ বিদ্যালয়,শালদীঘা খন্দকার আলকাছ উদ্দিন উচ্চ বিদ্যালয়,বল্লী লেপসিয়া সরকারি প্রাথমিক বিদ্যালয়,লেপসিয়া হলি চাইল্ড কিন্ডারগার্টেন,লেপসিয়া নতুন কুঁড়ি একাডেমি,বল্লী হাজী ওয়াসিম উদ্দিন চাইল্ড কিন্ডার গার্টেন,বল্লী বল্লী সরকারি প্রাথমিক বিদ্যালয়,বল্লী দি আইডিয়াল প্রি ক্যাডেট স্কুল,শালদীঘা শালদীঘা পাষানময়ী সরকারী প্রাথমিক বিদ্যালয় রেবেকা মমিন বালিকা উচ্চ বিদ্যালয়,শালদীঘা হাজী আব্দুল মালেক এবং আয়মন্নেসা উচ্চ বিদ্যালয়,লেপসিয়া মাদ্রাসা বল্লী হাফিজিয়া মাদ্রাসা,বল্লী বল্লী ইবতেদায়ী মাদ্রাসা,বল্লী বল্লী মহিলা মাদ্রাসা,বল্লী ফতুয়া মহিলা মাদ্রাসা,ফতুয়া লেপসিয়া হাফিজিয়া মাদ্রাসা,লেপসিয়া চৌতারার হাওর, শালদীঘা মর্ধাপুর বন, বল্লী বল্লী ফুটবল ও ক্রিকেট গ্রাউন্ড, বল্লী পিয়াইন নদী, শালদীঘা শালদীঘা সরকারি গোপাল গোপীনাথ উচ্চ বিদ্যালয়। শালদীঘা পশ্চিম শিবির ধনু নদী পিয়াই নদী হাওর এলাকা হয় এখানে প্রায় সব ধরনের খেলাধুলাই হয়। ক্রিকেট এবং ফুটবল এখানে খুবই জনপ্রিয়। ফুটবল একটি সহজ খেলা হওয়ায় এটি সবচেয়ে বেশি খেলা হয়ে থাকে। এছাড়াও বেডমিন্টন, হা-ডু-ডু ও স্থানীয় খেলাধুলা অনেক জনপ্রিয়। ময়মনসিংহ বিভাগ নেত্রকোণা জেলা "চাকুয়া ইউনিয়ন"। বাংলাদেশ জাতীয় তথ্য বাতায়ন। ১৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২০।  "খালিয়াজুড়ি উপজেলা"। বাংলাপিডিয়া। ৯ ফেব্রুয়ারি ২০১৫। সংগ্রহের তারিখ ১১ মার্চ ২০২০।
খালিয়াজুড়ি ইউনিয়ন

খালিয়াজুরী ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি। শিক্ষার হার : শিক্ষা প্রতিষ্ঠান : খালিয়াজুরী ইউনিয়নে সর্বমোট দুটি মাধ্যমিক স্তরের প্রতিষ্ঠান রয়েছে একটি হচ্ছে খালিয়াজুরী মডেল পাইলট উচ্চ বিদ্যালয়, অন্যটি সিদ্দিকুর রহমান বালিকা বিদ্যানিকেতন। দুইটি মাদ্রাসা রয়েছে একটি হলো খালিয়াজুরী ইসলামিয়া কওমিয়া হাফিজিয়া মাদ্রাসা ও কমেদ আলী ইসলামিয়া এতিমখানা, অন্যটি হচ্ছে মহিলা মাদ্রাসা। এছাড়াও ইউনিয়নে একাধিক প্রাথমিক বিদ্যালয়ের পাশাপাশি রয়েছে একটি মহাবিদ্যালয় যাহা খালিয়াজুরী কলেজ নামে পরিচিত। বর্তমান চেয়ারম্যান- ময়মনসিংহ বিভাগ নেত্রকোণা জেলা "খালিয়াজুরী ইউনিয়ন"। বাংলাদেশ জাতীয় তথ্য বাতায়ন। ১৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২০।  "খালিয়াজুড়ি উপজেলা"। বাংলাপিডিয়া। ৯ ফেব্রুয়ারি ২০১৫। সংগ্রহের তারিখ ১১ মার্চ ২০২০।
নগর ইউনিয়ন, খালিয়াজুড়ি

নগর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি ইউনিয়ন। এটি খালিয়াজুড়ি উপজেলা থেকে দক্ষিণে অবস্থিত। এই ইউনিয়নের পাশ দিয়ে বয়ে চলছে বৃহত্তর ধনু নদী। গ্রাম সমূহ: আদমপুর গোয়ালবাড়ী নয়াগাঁও তাতিঁয়া বল্লভপুর পাঁচগাছিয়া গন্ডামারা উদয়পুর বাঘাটিয়া সগ্র্যাখাই হায়াতপুর খুশালপুর চাঁদপুর নগর ইউনিয়নের আয়তন ৯৬১৮ একর এবং ২০১১ সালের আদমশুমারী অনুযায়ী মোট জনসংখ্যা ৯,৪২৮। শিক্ষার হার : ৭০% (২০০১ এর শিক্ষা জরীপ অনুযায়ী) শিক্ষা প্রতিষ্ঠান সরকারী প্রাথমিক বিদ্যালয়- ৫টি বে-সরকারী রেজিঃ প্রাঃ বিদ্যালয়- ৪টি উচ্চ বিদ্যালয়- ২টি ছেলা নদী নয়াগাও নিম্ন মাধ্যমিক বিদ্যালয় নয়াগাও কালী মন্দির খুশালপুর দুর্গামন্দির বাঘাটিয়া হাসপাতাল বর্তমান চেয়ারম্যান- দেবেশ চন্দ্র তালুকদার ময়মনসিংহ বিভাগ নেত্রকোণা জেলা "নগর ইউনিয়ন"। বাংলাদেশ জাতীয় তথ্য বাতায়ন। ১৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২০।  "খালিয়াজুড়ি উপজেলা"। বাংলাপিডিয়া। ৯ ফেব্রুয়ারি ২০১৫। সংগ্রহের তারিখ ১১ মার্চ ২০২০।